दिल्ली सरकार करेगी 5000 सहायक स्वास्थ्यकर्मियों की भर्ती, 12वीं पास कर सकेंगे आवेदन
कोरोना की तीसरी लहर की आशंका को देखते हुए दिल्ली सरकार 5000 सहायक स्वास्थ्यकर्मियों को ट्रेनिंग देगी। स्वास्थ्यकर्मियों की भर्ती के लिए आवेदन की प्रक्रिया 17 जून से शुरू होगी। चयनित युवाओं को 27 जून...
कोरोना की तीसरी लहर की आशंका को देखते हुए दिल्ली सरकार 5000 सहायक स्वास्थ्यकर्मियों को ट्रेनिंग देगी। स्वास्थ्यकर्मियों की भर्ती के लिए आवेदन की प्रक्रिया 17 जून से शुरू होगी। चयनित युवाओं को 27 जून से ट्रेनिंग दी जाएगी। यह घोषणा बुधवार को मुख्यमंत्री अरविंद केजरीवाल ने की।
उन्होंने कहा, 'सरकार ने तीसरी लहर से निपटने के लिए पूरी तैयारी कर ली है। पहली और दूसरी लहर में हमने मेडिकल और पैरामेडिकल स्टाफ की कमी देखी थी। अब हम 5000 हेल्थ असिस्टेंट को ट्रेनिंग देंगे। 500-500 युवाओं के बैच में ट्रेनिंग दी जाएगी। इसके लिए आवेदन करने वाले कम से कम 12वीं पास और 18 साल से अधिक उम्र के होंगे।'
केजरीवाल ने कहा, 'ट्रेनिंग दो-दो हफ्ते की होगी। आईपी यूनिवर्सिटी द्वारा 2 हफ्ते में 5000 युवाओं को प्रशिक्षित किया जाएगा। उन्हें दिल्ली के 9 प्रमुख चिकित्सा संस्थानों में बुनियादी प्रशिक्षण दिया जाएगा।'
कोरोना की तीसरी लहर की तैयारियों में बड़े स्तर पर स्वास्थ्यकर्मियों की ज़रूरत होगी, महत्वपूर्ण घोषणा | Press Conference | LIVE https://t.co/89uQtkxiDX— Arvind Kejriwal (@ArvindKejriwal) June 16, 2021
केजरीवाल ने कहा कि ये सहायक स्वास्थ्यकर्मी डॉक्टर और नर्सों की सहायता करेंगे। ये अपने से कोई निर्णय नहीं लेंगे। इन्हें बेसिक नर्सिंग, फर्स्ट एड की ट्रेनिंग दी जाएंगी। इन लोगों को ऑक्सीजन नापना, ब्लड प्रेशर व शुगर चेक करना, वैक्सीनेशन, सैंपल क्लेक्शन, ऑक्सीजन सिलेंडर लगाना, ऑक्सीजन कंसंट्रेटर सेट करना जैसी बेसिक चीजें सिखाईं जाएंगी। इन्हें जब जरूरत होगी, तभी बुलाया जाएगा। जितने दिन ये लोग काम करेंगे, उतने दिन की सैलरी इन्हें दी जाएगी।
चयन 'पहले आओ, पहले पाओ' के आधार पर होगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva